gøs
En gøs er et lille flag, der føres på et lodret flagspil i stævnen eller på bovsprydet af skibe, specielt krigsskibe, der ligger til ankers eller i havn. Det viser, at skibet er i orden og kan modtage besøg.
På sejlskibe med gaffelsejl kan en gøs føres fra gaflen, når skibet er til søs.
I sejlskibenes tid kunne en gøs hejses på fortoppen og på denne måde bruges som lodsflag.
Gøsen kan, som i Danmark, svare til nationalflaget, eller det kan være et særligt gøsflag, dog sædvanligvis i de nationale farver.